NAKON što je otkrila da je Jakovu za rođendan poklonila put u London (osobni poklon, kako tvrdi), Kolinda Grabar-Kitarović na društvenim je mrežama otkrila i što su radili u Londonu.

"Predivno je bilo gledati našu Zrinku Cvitešić koja je ponovno zablistala na londonskoj sceni u hitu 'Two ladies'!", napisala je Kolinda uz fotografije s jednom od naših najuspješnijih glumica. U opis je dodala hashtagove #familytime, #Twoladies, #Bridgetheatre i #ZrinkaCvitesic.

Tekst se nastavlja ispod oglasa

Jakov na fotografijama nije skidao osmijeh s lica pa se čini da mu se rođendanski put svidio. Inače, njemu je rođendan 4. listopada.

Kolinda se posljednjih dana druži samo s licima iz pop kulture, noć prije se družila s bendom Prljavo kazalište na čiji je koncert u zagrebačkoj Areni stigla u kožnjaku poput kakve rokerice.